सुनामी (जापानी: 津波, /suːˈnɑːmi/ अथवा /tsuːˈnɑːmi/) भण्याआ समन्दर या ठुला ताल मी पानीया विस्थापन ले अद्दा औन्या छालअन ओ शृङ्खला हो। भूकम्प, ज्वालामुखी, पानीया भितरि हुन्या बिस्फोट, हिमनदी क्षयीकरण रे पानीया मथिमी या पानीया भितरि हुन्या हर किसिमआ गणबणी सामान्य समुद्री छालआ विपरित सुनामी उत्पन्न अद्द सक्द्या क्षमता राख्दान। बतास या जून रे सूर्ज्याआ गुरुत्वाकर्षण शक्तिले पैदा हुन्या सामान्य छालआ विपरित सुनामी पानीया विस्थापनले पैदा हुन्छ।